30/06/2020 | Administración LocalMunicipal
Santa Comba
Exposición pública da aprobación inicial dos padróns fiscais de contribuíntes para o ano 2020

O Alcalde, por resolución da alcaldía do día 23 de xuño de 2020, resolveu: Primeiro.- Aprobar inicialmente os padróns fiscais de contribuíntes correspondentes ó exercicio 2020 das taxas que a seguir se relacionan: 1.- Taxa por recollida de lixo.2.- Taxa por licenza de vaos permanentes.3.- Taxa por subministración de auga, canon de auga e sumidoiro. Segundo.- Ditos padróns quedan expostos ó público nas oficinas municipais durante o prazo de 15 días, contados a partir do día seguinte á publicación do presente edicto no Boletín Oficial da Provincia. Dito anuncio ten carácter de notificación colectiva ó abeiro do prevido no artigo 102.3 da Lei 58/2003, de 17 de decembro, xeral tributaria (LXT). Durante dito prazo de exposición pública os interesados poderán examinalos e formular perante a alcaldía deste concello, as alegacións que consideren oportunas contra as liquidacións que se notifican. Poderán formular perante a alcaldía deste concello, o recurso de reposición regulado no artigo 14.2 do Texto refundido da lei reguladora das facendas locais (TRLRFL), no prazo DUN MES, contado desde o día seguinte ó da finalización do anteriormente citado período de exposición pública do padrón fiscal. Contra a resolución recaída no recurso de reposición poderase interpor, perante o Xulgado do Contencioso-Administrativo competente, recurso contencioso-administrativo, no prazo de DOUS MESES a contar desde o día seguinte ó da notificación da devandita resolución. Se non recaese resolución no prazo DUN MES a contar desde o día seguinte ó da presentación do recurso de reposición, en virtude do prevido no mencionado artigo 14.2 do TRLRFL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de Réxime Xurídico das Administracións Públicas e do procedemento administrativo común (LRX-PAC), na súa nova redacción dada pola Lei 4/1999, de 13 de xaneiro, de modificación da Lei 30/1992, de 26 de novembro, da LRX-PAC. Non obstante, se se considera convinte, poderá utilizar e exercitar calquera outro recurso que estime pertinente. Terceiro.- A recadación das taxas por recollida de lixo e licenza de vaos permanentes será realizada pola Deputación Provincial da Coruña, por delegación da Corporación Municipal deste Concello, ó abeiro do disposto no art.7 do Real Decreto Lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Cuarto.- Na recadación por taxas de subministración de auga, canon de auga e sumidoiro serán emitidas bimensualmente pola empresa VIAQUA, nas datas e lugares de costume. O prazo de ingreso en período voluntario sería entre o día 15 e 30 do mes seguinte ó período liquidado. Quinto.- Rematado o prazo de ingreso en voluntaria, declárase a exisibilidade do recargo de prema, de tal xeito que procederá: no caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (recargo executivo), se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Con respecto ao canon de auga, a falta de pago no período voluntario sinalado suporá a esixencia do canon de auga directamente ao contribuínte pola vía de apremio pola consellería competente en materia de facenda da Xunta de Galicia. Cabe indicar que a repercusión do canon de auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación ( art.49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais.) Os expedientes atópanse a disposición dos interesados nas oficinas municipais do Concello. Santa Comba, a 25 de xuño de 2020 O Alcalde David Barbeira García